kardosdrur/scandi-wiki huggingface dataset:
Peter Ringgaard

Peter Dietz Ringgaard (født 23. juni 1947) er en dansk filminstruktør, manuskriptforfatter og producer der bl.a. har instrueret og skrevet filmene Nyt legetøj (1977), Langturschauffør (1981) og Til højre ved den gule hund (2003).

Karriere 
Ringgaard stammer fra Silkeborg og begyndte at studere på Kunstakademiet. Han sprang dog snart fra dette og blev i stedet uddannet filminstruktør ved Den Danske Filmskole i perioden 1969-71. Han har især lavet dokumentarfilm over store dele af verden. Han fik sin debut som spillefilmsinstruktør med Nyt legetøj i 1977, som han også skrev manuskript til. Han har siden lavet yderligere tre spillefilm, men ellers koncentreret sig om dokumentarfilmene. Ringgaard har også fungeret som producer på en lang række dokumentarfilm, og i 1998 etablerede han Domino Film, der især solgte produktioner til tv. Han afhændede i 2003 selskabet til MTV og er siden vendt tilbage til dokumentarfilmene.

Filmografi 
Spillefilm
 I morgen, min elskede (1971), instruktørassistent
 Nyt legetøj (1977), instruktion og manuskript
 Langturschauffør (1981), instruktion og manuskript
 Pumaens datter (1994), producer
 Et hjørne af paradis (1996), instruktion og manuskript
 Til højre ved den gule hund (2003), instruktion og manuskript

Dokumentarfilm (i udvalg)
 Homofile (1972), instruktion, manuskript og klipning
 I morgen mandag (1979), instruktion
 Profession: Badminton - en film om Morten Frost (1983), instruktion
 Copenhagen Samba - Karneval i København (1983), instruktion
 Revolutionen der blev væk (1989), instruktion og manuskript
 Billy i Bangkok (2000), instruktion og manuskript

Referencer

Eksterne henvisninger 
 

Filminstruktører fra Danmark
Manuskriptforfattere fra Danmark
Marie Bochet

Marie Bochet (født 9. februar 1994 i Chambéry) er en fransk alpinist, som har vundet flere paralympiske guldmedaljer og VM-guld. 

Bochet er født uden venstre arm, og konkurrerer i klassen LW6/8-2. Hun begyndte med skisport da hun var 5 år gammel, og blev «opdaget» af det franske handicapidrætsforbundet da hun var 11 år gammel, som en potentiel eliteudøver. Hun debuterede internationalt i 2008.

Referencer

Eksterne henvisninger 
  

Alpine skiløbere fra Frankrig
Handicapsportsfolk fra Frankrig
Paralympiske mestre fra Frankrig
Medaljevindere ved vinter-PL 2018
Rangfølge

Rangfølge er den rækkefølge som personer placeres i ved hof, ved formelle lejligheder, ceremonier og lignende.

Det er rangen, der bestemmer hvor man eksempelvis kommer til at sidde ved et bord i forbindelse med offentlige handlinger.

Personer der har rang, kan være adelige, de kan besidde et særligt embede, være biskop, eksempelvis være tildelt et ridderkors osv.

Se også 
 Rangfølgen i Danmark

Monarki
Ulrik Al Brask

Ulrik Al Brask er en dansk filmklipper og filminstruktør.

Filmografi 

 Vejen er lang - om Kvindebevægelsens historie (2016)
 Lov og orden i Christiania 2 (2003)
 The mulatto (1998)
 Technomania (1996)
 Urban dissonance (1994)
 Flat against the wall (1993)
 Shooting script - a transatlantic love story (1992)
 Disjointed Memovision (1992)
 Byens udkant (1992)
 Lovers in limbo (1991)
 Star dog (1991)
 Seaside picnic (1991)
 Kropschen part 1 (1990)
 Miss Lola (1990)
 Tremens Factus Sum (1990)
 Sibylla (1990)
 Prayers To Broken Stone (1990)
 Det russiske alfabet (1990)
 The Pulse Of Moscow (1990)
 Nærbillede (1990)
 Stumfilm i et køleskab (1990)
 Mikkel Nordsø Band (1990)
 Scratch ¿ Danske videoeksperimenter 2 (1990)
 The nightride (1989)
 A motherly peepshow (1989)
 Hov! (famous last words) (1989)
 Menschen (1989)
 Some Men... (1989)
 Supercop (1989)
 Tornio voyageurs (1989)
 Triptykon (1989)
 David Moss - take me away (1989)
 Johnny (1988)
 Den døde nabokone (1988)
 Bøssehuset live (1988)
 View of a Queen (1988)

Kilder

Eksterne henvisninger 
 

Filmklippere fra Danmark
Filminstruktører fra Danmark
Adam Nielsen

Adam Nielsen (født 9. januar 1974 i Herning) er en dansk filmklipper.

Filmografi 

 Et bedre liv (2019)
 Bobbi Jene (2017)
 A Modern Man (2017)
 Vold - i kærlighedens navn (2017)
 The War Show - venner i krig (2016)
 Nøgle hus spejl (2015)
 Krigen (2015)
 Songs for Alexis (2014)
 Våbensmuglingen (2014)
 Nordvest (2013)
 Ai Weiwei The Fake Case (2013)
 Lej en familie A/S (2012)
 10 timer til Paradis (2012)
 Rekordmanden (2012)
 Kapringen (2012)
 Sort hvid dreng (2012)
 Flugten til Hollywood (2012)
 Det gode liv (2011)
 Med døden til følge (2011)
 A kind of paradise (2011)
 Rupture (2011)
 R (2010)
 Mission kvindehandel (2010)
 Mirror (2009)
 Opfindelsen af Dr. Nakamats (2009)
 Mord (2009)
 Fremkaldt (2008)
 Kandidaten (2008)
 Solange on love (2008)
 De vilde hjerter (2008)
 Natasja (2008)
 Man ooman (2008)
 Maj & Charlie (2008)
 Vesterbro (2007)
 Good copy, bad copy (2007)
 One Day (2007)
 Vores lykkes fjender (2006)
 Fidibus (2006)
 Far til fire - gi'r aldrig op! (2005)
 Ghosts of Cité Soleil (2005)
 Kampen om Staden (2005)
 Inside outside (2005)
 Højdeskræk (2005)
 Brødre (2004)
 Aftenland (2003)
 En rem af huden (2003)
 Møgunger (2003)
 Reconstruction (2003)
 Araki - The Killing of a Japanese Photographer (2002)

Kilder

Eksterne henvisninger 
 

Filmklippere fra Danmark
Rudgy Pajany

Rudgy Pajany (født Jérôme Pajany, den 6. juli 1990 i Dakar) er en fransk sanger, der har specialiseret sig i at indspille coverversioner af 60'er-70'er-og 80'er-sange. Han er især kendt for sine titler Mistral Gagnant (fra 2013), og En Silence (fra 2015)

Biografi 
Rudgy Pajany har opnået en vis international berømmelse ved spredning i flere lande (Italien, Usa, Frankrig) af hans cover-versioner af Mistral Gagnant og En Silence.

I 2016 udkom albummet Pluie D ' été var ude, den første single, som var En Silence. Albummet inkluderer også en sang skrevet af Hervé Vilard for Rudgy Pajany, "J'ne serai jamais".

Diskografi

Albums 
 Mes Jours (2014)
 Pluie d'été (2015)
 Pluie D'été édition spéciale (2018)
Næste album (2018)

Under et interview på radiostationen Chérie80's annoncerede han, at hans næste album ville udkomme i 2018.

Singler 
 Mistral Gagnant (2013)
 La Bohème (2014)
 En Silence (2015)
 Objectif Terre (2015)
 Mon Amant de St Jean (2016)
 Maman (2017)

Kildeangivelser

Eksterne henvisninger 
 Officiel hjemmeside  
 Interview med Rudgy Pajany på cherie80's 

Sangere fra Frankrig
Vibenshus Gymnasium

Vibenshus Gymnasium er et HTX-gymnasium beliggende på Østerbro, der siden 2016 har været en del af NEXT - Uddannelse København.

Vibenshus Gymnasium har 6 forskellige studieretninger: Computer Science, International Science, Folkesundhed, Biotek, Idræt og Teknologi & Design.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Eksterne henvisninger 
 Gymnasiets hjemmeside

Uddannelsesinstitutioner i København
Østerbro
Baltorp Business Gymnasium

Baltorp Business Gymnasium er et hhx-gymnasium, der er en del af NEXT Uddannelse København.

Skolen har fem forskellige studieretninger, hvor der er fokus på handel, økonomi, markedsføring og sprog: marketing, politi, sprog, økonomi og forsvar.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Referencer

Eksterne henvisninger 
 Gymnasiet på NEXT Uddannelse Københavns hjemmeside

Uddannelsesinstitutioner i Danmark
Ballerup
Sydkysten Gymnasium

Sydkysten Gymnasium er et gymnasium med de tre gymnasieretninger htx, hhx og stx.
Sydkysten Gymnasium er beliggende i Ishøj. Gymnasiet har siden 2016 været en del af NEXT Uddannelse København.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Målsætningen med fusionen var at tilbyde hele paletten af ungdomsuddannelser, og på den måde give unge i Storkøbenhavn mulighed for at få en attraktiv uddannelse, tæt på hvor de bor og tilpasset den enkelte.

Gymnasier i Danmark
Ishøj
Adolf Jensen

Adolf Jensen, (født 6. december 1854, død 7. marts 1920), var en dansk skuespiller.

Filmografi 
 Sparekassebogen (1911)
 Dødssejleren (1912)
 Det sorte Skib (1913)
 Fyrstindens Skæbne (1916)
 Folkets Ven (1918)
 Manden, der sejrede (1920)

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 164-165.

Eksterne henvisninger 
 

Stumfilmskuespillere fra Danmark
Ruben-samlingen - Danmarks første lydoptagelser
Frank Knight

Frank Hyneman Knight (7. november 1885 - 15. april 1972) var en amerikansk økonom, der tilbragte det meste af sin karriere på University of Chicago, hvor han blev en af grundlæggerne af Chicagoskolen inden for økonomi. Nobelprismodtagerne Milton Friedman, George Stigler og James M. Buchanan var alle studerende under Knight, mens de gik på universitet. Ronald Coase sagde, at Knight havde haft stor indflydelse på hans tænkning, selvom han ikke var blevet undervist af ham. F.A. Hayek betragtede Knight som en af de største personer i bevaring og promovering af den klassiske liberalistiske tankegang i 1900-tallet.

Referencer 

Økonomer fra USA
Monstera

Monstera er en slægt på omkring 50 arter af blomstrende planter i arumfamilien Araceae, hjemmehørende i de tropiske egne af Nord- og Sydamerika. Slægten er navngivet fra det latinske ord for "monstrøs" eller "unormalt" og henviser til de usædvanlige blade med naturlige huller.

De er urter eller stedsegrønne slyngplanter, der vokser til højder på op til 20 meter i træer ved hjælp af luftrødder, der fungerer som kroge over grenene. Disse rødder vil også vokse i jorden for at hjælpe med at støtte planten.

Fingerfilodendron 
Den i Danmark mest kendte plante i slægten er fingerfilodendron (Monstera deliciosa), der er almindelig som potteplante. I nyere tid er den også kendt som "bloggerplanten" på grund af sine beskedne pasningskrav.

Referencer 

Arum-familien
Jørstad Station

Jørstad Station (Jørstad stasjon) er en jernbanestation på Nordlandsbanen, der ligger i bygden Jørstad i Snåsa kommune i Norge. Stationen har et enkelt spor, der ligger på ydersiden af en tidligere øperron, forstået på den måde at sporet mellem indersiden af perronen og den tidligere stationsbygning er fjernet. En lille bro over det fjernede spor forbinder perronen med adgangsvejen og et læskur.

Stationen åbnede som holdeplads 30. oktober 1926, da banen blev forlænget fra Sunnan til Snåsa. Den blev opgraderet til station 15. maj 1930 og nedgraderet til trinbræt 1. juni 1984.

Stationsbygningen blev opført i 1923 efter tegninger af Eivind Gleditsch fra NSB Arkitektkontor. Den toetages bygning er opført i træ med laftekonstruktion og rummede oprindeligt ventesal, ekspedition og restaurant i stueetagen og tjenestebolig på første sal. Desuden er der en tilbygning, der oprindeligt fungerede som pakhus. Bygningen blev solgt fra i 2001. Der blev opført et nyt læskur i træ i 2010.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1926
Snåsa Station

Snåsa Station (Snåsa stasjon) er en jernbanestation på Nordlandsbanen, der ligger i byområdet Snåsa i Norge. Stationen består af nogle få spor, to perroner og en stationsbygning i rødmalet træ med ventesal og toilet.

Stationen åbnede 30. oktober 1926, da banen blev forlænget dertil fra Sunnan. Den fungerede som endestation, indtil det næste stykke videre til Grong åbnede 30. november 1929. Stationen blev fjernstyret 23. november 1984 og gjort ubemandet 1. oktober 1997.

Stationsbygningen blev opført i 1920 efter tegninger af R. Werenskiold fra NSB Arkitektkontor. Den toetages bygning er opført i træ i laftekonstruktion og rummede oprindeligt ventesal, ekspedition og restaurant i stueetagen og tjenestebolig på første sal. En tilbygning blev benyttet til ilgods. Werenskiold tegnede desuden pakhuset, en banevogterbolig og dennes udhus.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1926
Grong Station

Grong Station (Grong stasjon) er en jernbanestation på Nordlandsbanen, der ligger i Grong kommune i Norge. Stationen består af flere spor, to perroner og en stationsbygning med café, ventesal og toilet. Der er busforbindelse til Rørvik, Brønnøysund og Namsos.

Stationen åbnede 30. november 1929, da banen blev forlænget dertil fra Snåsa. Den fungerede som endestation, indstil det næste stykke videre til Mosjøen åbnede 5. juli 1940. Stationen blev fjernstyret 7. oktober 2010.

1. november 1933 åbnede sidebanen Namsosbanen fra Grong til Namsos. Persontrafikken på banen blev indstillet 1. januar 1978, mens der var godstrafik frem til 2005.

Stationsbygningen blev opført i 1929 efter tegninger af Bjarne Friis Baastad og Gudmund Hoel. Den toetages bygning er opført i træ i laftekonstruktion og rummede oprindeligt ventesal, ekspedition og restaurant i stueetagen og tjenestebolig for stationsforstanderen på første sal. En tilbygning blev benyttet til ilgods. Baastad stod desuden for et pakhus og en tresporet remise. I begyndelsen af 1940'erne blev der endvidere opført et kombineret lager og malerværksted, et snedkerværksted og en smedje samt en spisebarak, der senere blev ombygget til bolig.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1929
James Frederik Oiesen

James Frederik Oiesen - oprindeligt Janus Frederik Øjudsen eller Oisen eller Øiesen (Født 17. oktober 1857 i Rønne, død 4 september 1928 i København), var en dansk ambassadør i Kina, og toldkommissær ved den kinesiske toldetat.

Oiesen voksede op på Bornholm men udvandrede sammen med sin familie til staten Pennsylvania USA i 1870. Han viste tidligt gode anlæg for at lære fremmedsprog, og i USA arbejdede han som tolk for en læge, der behandlede immigranter. Her lærte han efter sigende mere end tyve forskellige sprog. I 1876 rejste han til Kina, hvor hans onkel var ansat ved det maritime toldvæsen (Chinese Imperial Maritime Customs). Her blev han protegeret af chefen for det kinesiske toldvæsen, Sir Robert Hart, som siden skulle blive hans mentor og ven.

Karriere i det kinesiske toldvæsen 
I de følgende 43 år havde Oiesen en strålende karriere i det kinesiske toldvæsen. I perioden 1889-1900 var han udstationeret i Korea, som på det tidspunkt var under kinesisk protektion. Han udnævntes bl.a. til britisk konsul i Korea. I 1900 vendte han tilbage til Kina, hvor han gjorde tjeneste ved toldetaten i forskellige byer. Ved flere lejligheder havde han længerevarende ophold i Danmark og USA (1901, 1906-1907, 1911 og 1915). Hans karriere i toldvæsenet sluttede i 1919, hvor han var blevet sekretær for toldvæsenets statistiske kontor i Shanghai. I 1920 udnævntes han til dansk ambassadør i Peking. I 1923 trak han sig tilbage og tilbragte resten af sine dage i USA og Danmark.

Toldassistent 
 1877 Cheefoo
 1881 Swatow
 1886 Shanghai
 1887 Wuhu
 1889 Kiukiang

Toldkommissær 
 1889-1900 i Korea (Yuensan, Seoul, Wonsan)
 1902 Santuao
 1904 Lappa (Macao)
 1904-1905 Pakhoi
 1908-1909 Foochow
 1909-1911 Canton
 1911-1915 Tsientsin og Chinwangtao
 1916-1918 Hankow

Sekretær for Toldvæsenets Statistiske Bureau 
 1918-1919 Shanghai

Ambassadør 
 1920-1923 Peking

Oiesen modtog tilsyneladende aldrig nogen formel videregående uddannelse, men i kraft af sine evner og sans for sprog, kultur og administration blev han den dansker, der nåede længst i det kinesiske riges embedsapparat. Han var forfatter til flere afhandlinger om kinesiske politiske forhold. Han sendte ved flere lejligheder kinesiske og koreanske etnografiske genstande hjem til Bornholms Museum i Rønne og Nationalmuseet i København. For sine fortjenester blev han ophøjet i den koreanske adelsstand i 1891, og af kejseren i Kina blev han i 1904 udnævnt til civil embedsmand af 3. klasse, mandarin. Han blev Ridder af Dannebrogordenen i 1909 og kommandør af Dannebrogordenen i 1919 og Dannebrogsmand i 1922.

Familie 
Privat blev J.F. Oiesen i 1886 gift med den kinesiske kvinde Akwai Yang (1866-1942), som kom fra en rig købmandsfamilie i Canton. Parret fik syv børn, hvoraf de fem overlevede til voksenalderen. Nellie, Marie, Asta, Erik og Elsa Dagmar - parret adopterede også syv kinesiske børn.

Kildehenvisninger

Eksterne henvisninger 

Personer fra Rønne
Ambassadører fra Danmark
Dhammakaya-meditation

Dhammakaya meditation er en buddhistisk meditationsteknik udviklet og undervist af den thailandske meditationslærer Luang Pu Sodh Candasaro (1885-1959). 

I Thailand er det kendt som vijjā dhammakāya, der kan oversættes som 'videnskaben om sandhedens legeme'. Det er en meditationsmetode, der er central i Dhammakaya-bevægelsen. Dhammakaya-meditationsmetoden er blevet meget populær i Thailand og andre dele af Sydøstasien, og er blevet beskrevet som en genopdagelsen af samatha (ro) meditation i Thailand.

Metoden blev opdaget af Luang Pu Sodh i 1910'erne. Følgere af Dhammakaya mener, at metoden er den samme som den oprindelige metode, Buddha brugte til at opnå oplysning. Ifølge Luang Pu Sodh kan Dhammakāya, kernekonceptet for traditionen, findes i hvert menneske. Det vigtigste aspekt af meditationsmetoden er fokus på kroppens centrum. Fra og med 2008 var der stadig videnskabelig debat om oprindelsen af Dhammakaya meditation. Forskere henviser til Yogavacara-traditionen som en mulig kilde, eller at metoden kan være ny eller delvis ny. Dhammakaya meditation undervises i alle dhammakaya-templer, og består af et stadium af samatha (ro) og vipassana (indsigt), der følger strukturen af Visuddhimagga, en standard indenfor Theravada-traditionens vejledning om meditation. I metoden beskrives der stadier med fokus på den indre krop (Pali: kāya), men også med fokus på meditative absorptioner (Pali: jhānas).

Dhammakaya-meditation har været genstand for en betydelig diskussion blandt buddhister med hensyn til dens ægthed og effektivitet, og har også været genstand for flere videnskabelige undersøgelser.

Buddhisme
Meditation
Henrik Lindstrøm

Adolf Henrik Lindstrøm (født 17. maj 1866 i Hammerfest, død 21. september 1939 i Oslo) var en norsk kok og polarfarer.

Lindstrøm, som havde svensk ophav, deltog som kok på Otto Sverdrups Fram-ekspedition i 1898-1902. Senere var han med Roald Amundsen på opdagelsen af Nordvestpassagen med Gjøa 1903-1906 og den store Fram-ekspeditionen 1910-1912. Han deltog også på to ekspeditioner til Sibirien 1914-1916.

Lindstrøm bliver knyttet til retten Bøf à la Lindström.

Polarforskere fra Norge
Rosenskovmærke-slægten

Rosenskovmærke (Phuopsis) er en monotypisk slægt med kun én art, den nedennævnte. Derfor skal slægtsbeskrivelsen ses under artsnavnet.

 Rosenskovmærke (Phuopsis stylosa)

Krap-familien
Klinal variation

Klinal variation er en geografisk kontinuerlig overgang med en gradvis ændring af et eller flere karakteristiske træk hos planter eller dyr, eksempelvis størrelse, farve, fysiologiske egenskaber eller adfærd. Eksempler på fuglearter, som udviser klinal variation, er husskaden (Pica pica) og dens forskellige underarter, lunden (Fratercula arctica) samt forskellige måger i slægten Larus. Begrebet kommer af ordet klin eller økoklin, som er en akse igennem en biotop, langs hvilken en abiotisk (dvs. ikke-biologisk) faktor som fugtighed eller højde varierer.

Begrebets oprindelse 

Det engelske begreb cline (efter ) blev skabt af den britiske evolutionære biolog Julian Huxley i 1938.

Klinal variation hos mennesker 

I moderne populationsbiologi opfattes den variation blandt mennesker, der tidligere, og stadig i en del tilfælde blandt lægmænd, kaldtes menneskeracer, snarere som et udslag af klinal variation, idet der er tale om gradvise overgange mellem forskellige populationer, der kan forklares ved tilpasning til forskellige klimaforhold og tilfældig genetisk variation. Den nord-syd-gående variation i hudfarven hos mennesker i den gamle verden er et typisk eksempel på et klinalt variationsmønster, som kan forklares som et resultat af naturlig udvælgelse i respons til forskellige miljøforhold (nemlig graden af ultraviolet stråling).

Se også 

 Økotype
 Ringart

Kilder 

Zoologi
Botanik
Økologi
Anne Riising

Anne Sofie Riising (født 19. februar 1926 i Otterup, død 26. januar 2017 i Odense) var en dansk historiker og arkivar.

Hun blev nysprogligt student fra Sct. Knuds Gymnasium i Odense i 1943 og læste derefter historie. I 1950 erhvervede hun guldmedalje på afhandlingen The Fate of Henri Pirenne’s Theses on the Consequences of the Islamic Expansion, publiceret 1952. Året efter blev hun, som den første kvinde, mag.art. i historie ved Aarhus universitet.

Allerede i studietiden var Anne Riising knyttet til Landsarkivet for Fyn som vikar og blev ansat her som arkivar i 1953. Den første, store opgave var udarbejdelsen af Katalog over Karen Brahes Bibliothek, trykt 1956. Af andre publikationer må nævnes Landsarkivet for Fyn og hjælpemidlerne til dets benyttelse, 1970, samt studier i 1700-tallets danske lokaladministration og middelalderlige kirkeforhold.

Som den første kvinde opnåede Anne Riising en chefstilling i det danske arkivvæsen, idet hun bestred posten som landsarkivar fra 1972 til 1985, hvor hun blev pensioneret.

Eksterne henvisninger 
 Biografi på Den Store Danske Encyklopædi
 Biografi på Dansk Kvindebiografisk Leksikon

Arkivarer fra Danmark
Personer fra Otterup
Ruth Westheimer

Karola Ruth Siegel (født 4. juni 1928 i Wiesenfeld, Tyskland) er en amerikansk skuespillerinde, sexolog, forfatter, mediepersonlighed, radio- og tv-vært samt overlever af Holocaust.

Eksterne henvisninger 

 

Skuespillere fra USA
Healthy Ageing Tour 2018

8. udgave af Healthy Ageing Tour fandt sted fra den 4. til 8. april 2018. Løbet var af UCI klassificeret som 2.1. Den samlede vinder af løbet blev hollandske Amy Pieters fra .

Hold og ryttere

Danske ryttere 
 Amalie Dideriksen kørte for 
 Christina Siggaard kørte for Team Virtu Cycling Women
 Louise Norman Hansen kørte for Team Virtu Cycling Women
 Trine Schmidt kørte for Team Virtu Cycling Women
 Pernille Mathiesen kørte for det danske landshold
 Trine Holmsgaard kørte for det danske landshold
 Rikke Lønne kørte for det danske landshold
 Michelle Lauge Quaade kørte for det danske landshold
 Trine Andersen kørte for det danske landshold
 Mette Fischer kørte for det danske landshold

Etaperne

Løbet

1. etape

2. etape

3a. etape

3b. etape

4. etape

5. etape

Endeligt klassement

Eksterne henvisninger 
 
 

2018
Cykelløb i 2018
Maury Povich

Maurice Richard "Maury" Povich (født 17. januar 1939) er en amerikansk skuespiller og komiker.

Kilder

Eksterne henvisninger

 
 

Skuespillere fra Washington, D.C.
Vrchlabí

Vrchlabí () er en by i distriktet Trutnov i den tjekkiske region Hradec Králové. Vrchlabí, som for første gang nævnes i et dokument fra år 1359, har  indbyggere.

Referencer

Eksterne henvisninger 

Byer i Tjekkiet
Byer i Hradec Králové
Kompliceret sorg

Kompliceret sorg / Komplicerede sorgreaktioner henviser til sorgreaktioner efter nærtstående persons død, der er kendetegnet ved at være væsentlig mere langvarig, lidelsesfuld og intens end sorgreaktioner almindeligvis er i den pågældende kultur, og som er forbundet med en klar nedgang i den efterladtes funktionsniveau, for eksempel ved at man fungerer mærkbart dårligere i sit arbejde, socialt samvær, fritid eller seksuel funktion end før tabet og at dette varer ved gennem længere tid efter tabet.

Kompliceret sorg kan betegnes som et paraplybegreb, der favner forskellige typer af komplicerede sorgreaktioner, herunder symptomer på fx tabsudløst depression, PTSD eller det nyeste bud: en diagnose for en sorgreaktion, der er blevet så fastlåst, at den kan betegnes som syg og som benævnes vedvarende sorglidelse.

Kilder

Referencer 

Følelser
Nikolaj Ehlers

Nikolaj Ehlers (født 14. februar 1996) er en dansk ishockeyspiller, som lige nu spiller i NHL-klubben Winnipeg Jets. Han har sin oprindelse i Aalborg, hvor han spillede for sin bandomsklub AIK (Aalborg Ishockey Klub). Sidenhen (2007) flyttede han med sin far Heinz til Schweiz hvor han spillede i klubben EHC Biel.
I 2013 rykkede han til Canada, hvor han spillede for Halifax Mooseheads hvor hans gode resultater resulterede i et første runde draft pick til NHL-klubben Winnipeg Jets som 9. pick i alt.

Eksterne henvisninger 

Ishockeyspillere fra Danmark
Personer fra Aalborg